Publicēts:
"Latvijas Vēstnesis"
, 240 (6067),
04.12.2017.
OP numurs: 
2017/240.9
Izdevējs: 
Finanšu un
kapitāla tirgus komisija
Veids: 
noteikumi
Numurs: 
195
Pieņemts: 
28.11.2017.
Stājas spēkā: 
01.01.2018.
Finanšu un kapitāla tirgus komisijas normatīvie noteikumi Nr. 195
Rīgā 2017. gada 28. novembrī
(Finanšu un kapitāla tirgus komisijas
padomes sēdes protokols Nr. 51 5. p.)
Kontu maiņas pakalpojuma sniegšanas noteikumi
Izdoti saskaņā ar 
Maksājumu pakalpojumu un
elektroniskās naudas likuma
 
75.
2
panta
 otro daļu 
I. Vispārīgie jautājumi
1. "Kontu maiņas pakalpojuma sniegšanas noteikumi" (tālāk tekstā – noteikumi) ir saistoši maksājumu
pakalpojumu sniedzējiem (tālāk tekstā – tirgus dalībnieks), ja tie sniedz ar maksājumu kontu saistītus pakalpojumus
Latvijā un maksājumu konti ir 
euro
 valūtā.
2. Noteikumu mērķis ir sniegt patērētājiem un tirgus dalībniekiem saprotamu informāciju par kontu maiņas
pakalpojuma sniegšanas kārtību un tirgus dalībniekiem nodrošināt vienlīdzīgus konkurences apstākļus.
3. Noteikumus piemēro gadījumos, kad patērētājs vēlas veikt kontu maiņu, kura ietvaros viens (nododošais)
maksājumu pakalpojuma sniedzējs nodod konta maiņai nepieciešamo informāciju citam (saņemošajam) maksājumu
pakalpojumu sniedzējam, ja tie abi sniedz maksājumu pakalpojumus Latvijā.
4. Noteikumos lietotie termini:
4.1. kontu maiņas pieprasījums – patērētāja rakstveida pieprasījums (sk. pielikumu) kontu maiņas pakalpojuma
saņemšanai.
4.2. izslēdzošie apstākļi – jebkuri apstākļi, kuru dēļ nav iespējams izpildīt kontu maiņas pieprasījumā un
noteikumu II nodaļā norādītos uzdevumus, t.sk. (bet ne tikai) ar patērētāja kontu saistīts kreditēšanas līgums un
līgums par finanšu nodrošinājuma sniegšanu nododošajam maksājumu pakalpojumu sniedzējam.
II. Maksājumu kontu maiņas process
5. Patērētājs vēršas pie saņemošā maksājumu pakalpojumu sniedzēja un informē, ka vēlas veikt kontu maiņu,
rakstveidā iesniedzot saņemošajam maksājumu pakalpojuma sniedzējam kontu maiņas pieprasījumu.
1
/
6
6. Kontu maiņas pieprasījumu patērētājs sagatavo valsts valodā vai citā valodā, par kuru puses ir vienojušās. Kontu
maiņas pieprasījums ietver patērētāja piekrišanu nododošajam un saņemošajam maksājumu pakalpojumu sniedzējam
veikt visu vai atsevišķu šo noteikumu II nodaļā minēto uzdevumu izpildi.
7. Patērētājs iesniedz atsevišķu kontu maiņas pieprasījumu par katru kontu, kurš patērētājam atvērts pie nododošā
maksājumu pakalpojumu sniedzēja un ar kuru saistītos maksājumu pakalpojumus patērētājs vēlas nodot
saņemošajam maksājumu pakalpojumu sniedzējam.
8. Kontu maiņas pieprasījumā patērētājs norāda:
8.1. konkrētus ienākošos kredīta pārvedumus un kredīta pārvedumu regulāro maksājumu rīkojumus, uz kuriem
tiks attiecināta maiņa;
8.2. to, vai vēlas aizvērt pie nododošā maksājumu pakalpojumu sniedzēja atvērto kontu un izpildīt visus ar kontu
saistītos maksājumu pakalpojumus no konta, kas atvērts pie saņemošā maksājumu pakalpojumu sniedzēja;
8.3. datumu, no kura kredīta pārvedumu regulāro maksājumu rīkojumus izpilda no maksājumu konta, kas
atvērts vai tiek turēts pie saņemošā maksājumu pakalpojumu sniedzēja, bet ne ātrāk kā trīspadsmitajā darba
dienā no konta maiņas pieprasījuma iesniegšanas saņemošajam maksājuma pakalpojuma sniedzējam.
9. Saņemošais maksājumu pakalpojuma sniedzējs:
9.1. nodrošina patērētājam iespēju iepazīties ar informāciju par maksājumu kontu maiņu, t.sk. paskaidro
patērētājam, kādos gadījumos nav iespējams veikt konta maiņu;
9.2. identificē patērētāju;
9.3. pieņem no patērētāja kontu maiņas pieprasījumu;
9.4. atver patērētājam maksājumu kontu, ja tas nav jau izdarīts iepriekš;
9.5. divu darba dienu laikā no kontu maiņas pieprasījuma pieņemšanas dienas nosūta nododošajam maksājumu
pakalpojumu sniedzējam pieprasījumu ar lūgumu veikt kontu maiņas pieprasījumā norādītos uzdevumus.
10. Nododošais maksājumu pakalpojumu sniedzējs pēc saņemošā maksājumu pakalpojumu sniedzēja
pieprasījuma un kontu maiņas pieprasījuma kopijas saņemšanas vispirms pārbauda, vai nepastāv izslēdzošie apstākļi
kontu maiņai.
11. Ja pastāv izslēdzošie apstākļi kontu maiņai, nododošais maksājumu pakalpojumu sniedzējs šo noteikumu
12.1
. punktā norādītajā termiņā informē saņemošo maksājumu pakalpojumu sniedzēju, ka maksājumu kontu maiņu
nav iespējams veikt. Informāciju par iemesliem, kas bijuši par šķērsli kontu maiņai, nododošais maksājumu
pakalpojumu sniedzējs var izpaust tikai pašam patērētājam.
12. Ja nepastāv nekādi izslēdzošie apstākļi kontu maiņas pieprasījumā norādīto uzdevumu izpildei, nododošais
maksājumu pakalpojumu sniedzējs atbilstoši kontu maiņas pieprasījumā norādītajam veic šādas darbības:
12.1. piecu darba dienu laikā nodod saņemošajam maksājumu pakalpojumu sniedzējam informāciju par
patērētāju. Šajā informācijā iekļauj:
12.1.1. sarakstu ar esošajiem kredīta pārveduma regulāro maksājumu rīkojumiem, uz kuriem tiek attiecināta
maiņa;
12.1.2. informāciju par ienākošajiem kredīta pārvedumiem un to periodiskumu, kas iepriekšējo 13 mēnešu
laikā veikti patērētāja maksājumu kontā;
12.1.3. informāciju par tirgotāju iesūtītajiem e-rēķiniem, kas tiek atspoguļoti patērētājam, un e-rēķiniem, par
kuriem patērētājs ar nododošo maksājumu pakalpojumu sniedzēju ir noslēdzis līgumu par e-rēķinu
2
/
6
Finanšu un kapitāla tirgus komisijas priekšsēdētājs 
P. Putniņš
automātisku/regulāru apmaksu;
12.2. kontu maiņas pieprasījumā norādītajā datumā pārtrauc pieņemt ienākošos kredīta pārvedumus uz
maksājumu kontu, ja nevar nodrošināt ienākošo kredīta pārvedumu automatizētu pārvirzīšanu uz kontu maiņas
pieprasījumā norādīto maksājumu kontu pie saņemošā maksājumu pakalpojumu sniedzēja. Nododošais
maksājumu pakalpojumu sniedzējs var piedāvāt patērētājam pakalpojumu pēc maksājumu pārtraukšanas sešus
mēnešus informēt maksātāju vai maksājuma saņēmēju par maksājuma darījuma nepieņemšanas iemeslu;
12.3. atceļ regulārā maksājuma rīkojumus no kontu maiņas pieprasījumā norādītā datuma;
12.4. kontu maiņas pieprasījumā norādītajā datumā pārskaita jebkādu atlikušo pozitīvo atlikumu no maksājuma
konta uz maksājumu kontu, kas atvērts pie saņemošā maksājumu pakalpojumu sniedzēja;
12.5. kontu maiņas pieprasījumā norādītajā datumā slēdz maksājumu kontu, ja patērētājam minētajā
maksājumu kontā nav nekādu nenokārtotu saistību un ir pabeigtas 12.1., 12.2. un 12.4. punktā minētās
darbības. Ja šādas neizpildītas saistības patērētājam neļauj slēgt maksājumu kontu, nododošais maksājumu
pakalpojumu sniedzējs nekavējoties informē patērētāju.
13. Piecu darba dienu laikā pēc tam, kad saņemošais maksājumu pakalpojumu sniedzējs ir saņēmis pieprasīto
informāciju no nododošā maksājumu pakalpojumu sniedzēja, tas saskaņā ar kontu maiņas pieprasījumā un saņemtajā
informācijā norādīto veic šādas darbības:
13.1. sagatavo patērētāja pieprasītos kredīta pārvedumu regulārā maksājuma rīkojumus un izpilda tos, sākot ar
kontu maiņas pieprasījumā norādīto datumu;
13.2. sniedz kontu maiņas pieprasījumā norādītajiem maksātājiem maksājumu izpildei nepieciešamo
informāciju par patērētāja maksājumu kontu pie saņemošā maksājumu pakalpojumu sniedzēja. Ja saņemošā
maksājumu pakalpojumu sniedzēja rīcībā nav visa informācija, kas nepieciešama kontu maiņas pieprasījumā
norādīto maksātāju informēšanai, tas trūkstošo informāciju pieprasa patērētājam;
13.3. saņemošais maksājumu pakalpojumu sniedzējs šajos noteikumos minētajā termiņā nosūta patērētājam
standarta vēstuli, kurā sniegta sīkāka informācija par maksājuma kontu un kontu maiņas pieprasījumā norādīto
sākuma datumu, ja patērētājs nav pilnvarojis saņemošo maksājumu pakalpojumu sniedzēju šo noteikumu 
13.2
.
punktā norādīto informāciju sniegt maksātājiem.
14. Patērētājs kontu maiņas pieprasījumu paraksta un iesniedz personīgi, ierodoties pie saņemošā maksājumu
pakalpojumu sniedzēja. Patērētājam ir tiesības saņemt kontu maiņas pieprasījuma kopiju bez maksas.
15. Informācijas apmaiņa starp nododošo maksājumu pakalpojuma sniedzēju un saņemošo maksājumu
pakalpojumu sniedzēju notiek, izmantojot šifrētu elektroniskā pasta vēstuli.
III. Noslēguma jautājums
16. Šie noteikumi stājas spēkā ar 2018. gada 1. janvāri.
Pielikums
Finanšu un kapitāla tirgus komisijas
28.11.2017. normatīvajiem noteikumiem Nr. 195
Kontu maiņas pieprasījums
3
/
6
4
/
6
5
/
6
© Oficiālais izdevējs "Latvijas Vēstnesis"
6
/
6